PublishDrive már Keleten és Nyugaton is!

A PublishDrive az utóbbi néhány hónapban jelentős mérföldköveket tudhatott maga mögött, egy egymillió dolláros befektetést követően irodát nyitottak Amerikában (New York, Kalifornia, Seattle), a teljes állományt megháromszorozták, és szinte mindent átvittek a tengeren túlra. A vállalkozás több akcelerátor figyelmét is felkeltette már, mentorálta őket a Google is. A friss hírek szerint pedig az e-könyvek piacát megreformáló vállalkozás nemrég partnerségre lépett a kínai Amazonként ismert DangDang-gal.